EkBass/fiwiki-20250220-pages-articles huggingface dataset:
Kymenlaakson kesäyliopisto

Kymenlaakson kesäyliopisto on Kouvolan ja Kotkan kaupunkeja kotipaikkanaan pitävä, Kymenlaakson liiton ylläpitämä suomalainen kesäyliopisto. Se on perustettu vuonna 1967. Vuonna 2015 yksittäisiä kursseja järjestettiin lisäksi Valkeakoskella, Loviisassa, Saarenmaalla (Virossa), Tartossa (Virossa), Tallinnassa (Virossa), Pietarissa (Venäjällä) ja Mijas Pueblossa (Espanjassa). Vuonna 2015 Kymenlaakson kesäyliopisto järjesti eri toimipisteissään yhteensä 123 opintojaksoa, joille osallistui kaikkiaan 1 893 opiskelijaa. Opetusta annettiin vuonna 2015 yhteensä 3 890 oppituntia. ==Lähteet== Luokka:Suomen kesäyliopistot Luokka:Kotkan oppilaitokset Luokka:Kouvolan oppilaitokset
Mikkelin kesäyliopisto

Mikkelin kesäyliopisto on Mikkelissä toimiva, Mikkelin kesäyliopiston kannatusyhdistys r.y.:n ylläpitämä suomalainen kesäyliopisto. Se on perustettu vuonna 1970. Vuonna 2015 yksittäisiä kursseja järjestettiin lisäksi Joensuussa. Vuonna 2015 Mikkelin kesäyliopisto järjesti eri toimipisteissään yhteensä 281 opintojaksoa, joille osallistui kaikkiaan 2 491 opiskelijaa. Opetusta annettiin vuonna 2015 yhteensä 3 857 oppituntia. ==Lähteet== Luokka:Suomen kesäyliopistot Luokka:Mikkelin oppilaitokset
Päijät-Hämeen kesäyliopisto

Päijät-Hämeen kesäyliopisto on Lahdessa toimiva, Päijät-Hämeen kesäyliopistoyhdistys r.y.:n ylläpitämä suomalainen kesäyliopisto. Se on perustettu vuonna 1963. Vuonna 2015 Päijät-Hämeen kesäyliopisto järjesti eri toimipisteissään yhteensä 234 opintojaksoa, joille osallistui kaikkiaan 3 641 opiskelijaa. Opetusta annettiin yhteensä 3 343 oppituntia (2015). Opetuksesta huomattava osa (154 opintojaksoa) oli avoimen yliopiston opetusta. Näille kursseille osallistui yhteensä 2 094 opiskelijaa, jotka suorittivat kursseilla yhteenlaskettuna 3 657 opintopistettä. Opettajakuntaan kuului yhteensä 89 henkilöä, joista avoimessa yliopistossa opetti 34, joista professoreja tai dosentteja oli 12. Muussa kuin avoimessa yliopisto-opetuksessa opetusta antoi 55 opettajaa. Päijät-Hämeen kesäyliopisto rahoitti toimintaansa ensisijaisesti opiskelijamaksuilla (53,5 % kaikista tuloista) ja valtion maksuosuudella (23,4 %). Kuntien maksuosuudet muodostivat 19,3 prosenttia ja hankkeista, tilauskoulutuksista tai muualta saatiin 3,8 % vuoden 2015 tuloista. ==Lähteet== Luokka:Suomen kesäyliopistot Luokka:Lahden oppilaitokset
Vaasan kesäyliopisto

Vaasan kesäyliopisto – Vasa sommaruniversitetet on Vaasassa toimiva, Vaasan Kesäyliopisto – Vasa Sommaruniversitet r.y:n ylläpitämä suomalainen, kaksikielinen kesäyliopisto. Se on perustettu vuonna 1960. Sivutoimipiste kesäyliopistolla on lisäksi Pietarsaaressa. Vuonna 2015 Vaasan kesäyliopisto järjesti eri toimipisteissään yhteensä 132 opintojaksoa, joille osallistui kaikkiaan 4 064 opiskelijaa. Opetusta annettiin vuonna 2015 yhteensä 3 491 oppituntia. Opetuksesta osa (49 opintojaksoa) oli avoimen yliopiston opetusta. Näille kursseille osallistui yhteensä 608 opiskelijaa, jotka suorittivat kursseilla yhteenlaskettuna 2 202 opintopistettä. Opettajakuntaan kuului yhteensä 61 henkilöä, joista avoimessa yliopistossa opetti 30, joista professoreja tai dosentteja oli 14. Muussa kuin avoimessa yliopisto- opetuksessa opetusta antoi 31 opettajaa. Vaasan kesäyliopisto rahoitti toimintaansa ensisijaisesti opiskelijamaksuilla (46,5 % kaikista tuloista) ja valtion maksuosuudella (29,7 %). Kuntien maksuosuudet muodostivat 17,8 prosenttia ja hankkeista, tilauskoulutuksista tai muualta saatiin 6,1 % vuoden 2015 tuloista. ==Lähteet== Luokka:Suomen kesäyliopistot Kesäyliopisto
Hämeen kesäyliopisto

Hämeen kesäyliopisto on Hämeenlinnassa toimiva, Hämeen ammattikorkeakoulu oy:n ylläpitämä suomalainen kesäyliopisto. Se on perustettu vuonna 1972. Vuonna 2015 yksittäisiä kursseja järjestettiin lisäksi Forssassa, Riihimäellä, Urjalassa, Hattulassa, Kreetalla (Kreikassa), Santorinissa (Kreikassa), Ateenassa (Kreikassa) ja Tallinnassa (Virossa). Vuonna 2015 Hämeen kesäyliopisto järjesti eri toimipisteissään yhteensä 242 opintojaksoa, joille osallistui kaikkiaan 6 143 opiskelijaa. Kesäyliopistossa annettiin yhteensä 5 513 antoi oppituntia (2015). Opetuksesta huomattava osa (135 opintojaksoa) oli avoimen yliopiston opetusta. Näille kursseille osallistui yhteensä 1 682 opiskelijaa, jotka suorittivat kursseilla yhteenlaskettuna 3 978 opintopistettä. Opettajakuntaan kuului yhteensä 452 henkilöä, joista avoimessa yliopistossa opetti 73, joista professoreja tai dosentteja oli 22. Muussa kuin avoimessa yliopisto-opetuksessa opetusta antoi 379 opettajaa. Hämeen kesäyliopisto rahoitti toimintaansa ensisijaisesti opiskelijamaksuilla (60,4 % kaikista tuloista) ja valtion maksuosuudella (22,3 %). Kuntien maksuosuudet muodostivat 14,7 prosenttia ja hankkeista, tilauskoulutuksista tai muualta saatiin 2,5 % vuoden 2015 tuloista. ==Lähteet== Luokka:Suomen kesäyliopistot Luokka:Hämeenlinnan oppilaitokset
Etelä-Karjalan kesäyliopisto

Etelä-Karjalan kesäyliopisto on Lappeenrantaa ja Imatraa päätoimipaikkoinaan pitävä, Itä-Suomen Yliopistoseura r.y.:n ylläpitämä suomalainen kesäyliopisto. Vuonna 2015 kesäyliopisto järjesti eri toimipisteissään yhteensä 268 opintojaksoa, joille osallistui kaikkiaan 4 290 opiskelijaa. Opetusta annettiin yhteensä 4 010 oppituntia (2015). Opetuksesta huomattava osa (145 opintojaksoa) oli avoimen yliopiston opetusta. Näille kursseille osallistui yhteensä 705 opiskelijaa, jotka suorittivat kursseilla yhteenlaskettuna 1 097 opintopistettä. Opettajakuntaan kuului yhteensä 387 henkilöä, joista avoimessa yliopistossa opetti 122, joista professoreja tai dosentteja oli 45. Muussa kuin avoimessa yliopisto-opetuksessa opetusta antoi 265 opettajaa. Etelä- Karjalan kesäyliopisto rahoitti toimintaansa ensisijaisesti opiskelijamaksuilla (62,4 % kaikista tuloista) ja valtion maksuosuudella (20,4 %). Kuntien maksuosuudet muodostivat 5,8 prosenttia ja muista avustuksista, hankkeista, tilauskoulutuksista tai muualta saatiin 11,4 % vuoden 2015 tuloista. ==Lähteet== Luokka:Suomen kesäyliopistot Luokka:Lappeenrannan oppilaitokset Luokka:Imatran oppilaitokset
Etelä-Pohjanmaan kesäyliopisto

Etelä-Pohjanmaan kesäyliopisto on Seinäjoella toimiva, Etelä-Pohjanmaan Korkeakouluyhdistys r.y.:n ylläpitämä suomalainen kesäyliopisto. Se on perustettu vuonna 1961. Vuonna 2015 yksittäisiä kursseja järjestettiin lisäksi Alajärvellä ja Kauhavalla. Vuonna 2015 Etelä-Pohjanmaan kesäyliopisto järjesti eri toimipisteissään yhteensä 181 opintojaksoa, joille osallistui kaikkiaan 4 160 opiskelijaa. Opetusta annettiin vuonna 2015 yhteensä 2 585 oppituntia (2015). Opetuksesta kappalemäärällisesti huomattava osa (101 opintojaksoa) oli avoimen yliopiston opetusta. Näille kursseille osallistui yhteensä 911 opiskelijaa, jotka suorittivat kursseilla yhteenlaskettuna 2 385 opintopistettä. Opettajakuntaan kuului yhteensä 83 henkilöä, joista avoimessa yliopistossa opetti 39, joista professoreja tai dosentteja oli 11. Muussa kuin avoimessa yliopisto-opetuksessa opetusta antoi 44 opettajaa. Etelä-Pohjanmaan kesäyliopisto rahoitti toimintaansa ensisijaisesti opiskelijamaksuilla (41,3 % kaikista tuloista) ja valtion maksuosuudella (21,2 %). Kuntien maksuosuudet muodostivat 21,0 prosenttia ja hankkeista, tilauskoulutuksista tai muualta saatiin 16,5 % vuoden 2015 tuloista. ==Lähteet== Luokka:Suomen kesäyliopistot Luokka:Seinäjoen oppilaitokset
Wanrong

pienoiskuva|Wanrong kesällä 1925. Wanrong (, 13. marraskuuta 1906 Peking, Suuren Qingin keisarikunta – 20. kesäkuuta 1946 Yanji, Jilin, Kiinan kansantasavalta) oli Kiinan viimeinen keisarinna ja keisari Pu Yin puoliso. Hänen isänsä oli Qing-dynastian sisäministeri. Wanrong sai nuorena lähes vastaavanlaisen koulutuksen kuin pojatkin, mikä oli siihen aikaan Kiinassa harvinaista. Hän sai opetusta yhdysvaltalaiselta naisopettajalta Kielletyssä kaupungissa ja Tianjinissa.Empress Wan Rong - The Last Empress Consort of the Qing Dynasty in China Cultural China. Tarkasti ottaen Wanrong ei ollut keisarinna, koska Qing-dynastia oli syösty vallasta jo vuonna 1912. Pu Yi kuitenkin säilytti keisarin arvonimensä tämän jälkeenkin, ja Wanrong on mukana Qing-dynastian virallisessa hallitsijaluettelossa vuodelta 1928. Keisari valitsi Wanrongin puolisokseen valokuvien perusteella, samoin kuin toisenkin vaimonsa. Häät pidettiin marraskuussa 1922 Wanrongin täytettyä 16 vuotta. Myös keisari itse oli silloin 16-vuotias. Avioliitosta ei tullut onnellista, eikä keisaripari saanut lapsia. Wanrong alkoi polttaa oopiumia ja addiktoitui. Vuonna 1934 japanilaiset nimittivät Pu Yin Mantšukuon keisariksi, ja Wanrongista tuli Mantšukuon keisarinna. Hän synnytti tyttären palvelijalleen, mutta lapsi surmattiin. Elokuussa 1945 Neuvostoliitto miehitti Mantšurian. Wanrong yritti paeta japanilaisen kälynsä Hiro Sagan kanssa Koreaan, mutta kiinalaiset kommunistit pidättivät heidät. Vankeudessa Hiro Saga hoiti oopiumin vieroitusoireista kärsivää Wanrongia, joka uskoi edelleen elävänsä hovin ja palvelijoiden keskellä. Kesäkuussa 1946 Wanrong kuoli vankilassa aliravitsemukseen ja oopiumin vieroitusoireisiin. Hänen hautapaikkaansa ei tiedetä. Wanrongin nuorempi veli järjesti sisarelleen hautajaisseremonian Läntisillä Qing-haudoilla vuonna 2006. Joan Chen näyttelee Wanrongia Bernardo Bertoluccin elokuvassa Viimeinen keisari (1987), jossa roolihahmon nimenä on Wan Jung. Keisarinna käytti joskus myös länsimaista nimeä Elizabeth. == Lähteet == == Aiheesta muualla == Luokka:Kiinan keisarinnat Luokka:Vuonna 1906 syntyneet Luokka:Vuonna 1946 kuolleet
Karstun koulu

Karstun koulu oli Lohjan Karstun kylässä toiminut pieni suomenkielinen alakoulu (luokka-asteet 1–6). Se kuului Anttilan yläkoulualueeseen. Koulu lakkautettiin 2018. Koulussa oli syksyllä 2010 hieman alle 30 oppilasta. Syksyllä 2015 oppilaita oli 39 ja syksyllä 2014 opettajakuntaa laskennallisesti 2,5 henkeä. Koulurakennukset ovat vuodelta 1920. ==Historiaa== Karstun koulun toiminta alkoi 1. lokakuuta 1897. Alkeisopetusta ei aluksi ollut, vaan kouluun otettiin vain jo kiertokouluissa lukutaidon hankkineita. Vuonna 1906 valmistui koulurakennus Hemmilän tilan maille. Kiertokoulutoiminta lakkasi vuonna 1920, jolloin Karstunkin koulussa alettiin antaa myös alkeisopetusta. Alakoulu sai oman lisärakennuksen 1926. Kuva:Karstun koulu 2015 1.jpg | Kuva:Karstun koulu 2015 3.jpg | ==Lähteet== Luokka:Lohjan peruskoulut
Turing Space Industries

Turing Space Industries (aiemmin TRI tai Turing Robotic Industries) on yritys, jonka on tarkoitus rakentaa tietoturvaan painottuvaa mobiiliteknologiaa. == Aiemmat puhelinjulkistukset == Ensimmäinen yhtiön julkistama tuote oli Turing Phone. Tämän jälkeen yhtiö julkaisi vuonna 2017 Appassionato- puhelinmallin.Turing suspends manufacturing, after struggling to deliver on smartphone orders for three years Yritys käytti Salossa sijaitsevia Nokian vanhoja tuotantotiloja. Se vuokrasi Nokian vanhan koetehtaan keväällä 2016, mutta tammikuuhun 2018 mennessä se ei ollut aloittanut siellä tuotantoa. Yritys haki helmikuussa 2018 konkurssia.Salon seudun sanomat: TRI toi Saloon rahaa ja toivoa Yrityksellä oli n. 1,9 miljoonaa euroa velkoja, joiden velkojia olivat muun muassa Shenzen Turing Industries, Ilkka Matinpalo ja Salon IoT Park.Saloon suunniteltu älypuhelintuotanto veti vesiperän Yle 1.2.2018 Yritys asetettiin konkurssiin 5. helmikuuta 2018. Perustaja Steve Chao kertoi kuitenkin, että yrityksen toiminta jatkuisi Salossa.Salon seudun sanomat: Turing asetettiin konkurssiin Yrityksen toiminta on lakannut 14. tammikuuta 2020.Yritys- ja yhteisötietojärjestelmä == HubblePhone == Turing julkaisi uuden puhelimensa, HubblePhonen, vuonna 2018. Puhelimen pääsuunnittelijana on toiminut suomalainen Paavo Pietola.HubblePhone.com Se on tarkoitus julkaista kesäkuussa 2020 ja se käyttää sekä Sailfish OS:ää että Androidia. Puhelimen hinnaksi on kerrottu 2 750 $. Alan julkaisuissa suunnitelmia on pidetty kunnianhimoisina, mutta kahden edellisen puhelinmallin toimitusvaikeuksien takia puhelimen julkaisua on pidetty epävarmana.Digital Trends: Exclusive: Turing’s next phone looks out of this world, and won’t arrive until 2020 Puhelimen sovelluskauppa toimii ainoastaan kryptovaluutalla. Alkuvaiheessa kauppa hyväksyy vain BitHubble-kryptovaluuttaa. Myös puhelimen ennakkotilaus tehdään ostamalla Bitcoineilla puhelimen arvosta BitHubble- valuuttaa.HubblePhone.com: pre-order == Lähteet == Luokka:Elektroniikkayhtiöt Luokka:Matkapuhelinoperaattorit Luokka:Matkapuhelinvalmistajat Luokka:Yhdysvaltalaiset tietoliikenneyhtiöt
Naantalin lukio

Naantalin lukio on Naantalissa toimiva lukio. Lukio luettelee erityispiirteisiinsä monipuolisen kielitarjonnan, laajat opintomahdollisuudet taito- ja taideaineissa sekä matkailualaan perehdyttävät opinnot. Naantalin lukiossa on opiskelijoita noin 330. Opiskelijoista noin viisi prosenttia on naapurikunnista kuten Maskusta, Raisiosta ja Turusta. == Lähteet == Luokka:Suomen lukiot Luokka:Naantalin oppilaitokset
Turing Phone

Turing Phone on Turing Robotic Industriesin Sailfish -älypuhelin, joka tarjoaa päästä–päähän-salauksen ultra-turvalliseen viestintään sekä tavallista älypuhelinta kestävämmän tuotantoprosessin. Laite käyttää hajautettua tunnistamista kaiken viestinnän salaamiseen, ja siihen on asennettu valmiina julkinen avain sekä yksilöllinen salainen avain. Kun laite on yhteydessä toiseen Turing Phoneen, laitteet voivat suoraan tarkistaa toistensa identiteetin välttäen tarpeen tunnistuksen reitittämiseen Key Distribution Centeriin. TRI on kuvannut tuotetta ”suojatuksi viestintäverkoksi, joka on täysin eristetty kyberuhilta ja yksityisyyden murtamiselta. Tämän luottamuksen kehän sisällä käyttäjät voivat vaihtaa arkaluonteisia tietoja, kuten henkilötunnuksia tai pankkitunnuksia tietäen, että tieto tavoittaa vain laitteen, jolle se on tarkoitettu”, yhtiö sanoo. Laitteen oli aluksi tarkoitus perustua Android 5.0 -käyttöjärjestelmään, mutta se vaihdettiin Jollalta lisensoituun Sailfish OS:ään jossa on Turing UI -käyttöliittymä. Tietoturvallisuuden lisäksi laitteen runko on valmistettu Liquidmorphium- nimisestä materiaalista, jota valmistaja kutsuu ”taipumattomaksi” metalliksi, joka on ”titaania ja terästä vahvempaa sekä paremmin iskuja ja näytön rikkoutumista kestävää”.Błaszak, Konrad. Puhelin julkaistaan kolmena muistiversiona, joista halvin maksaa 610 Yhdysvaltain dollaria. Cnet.comin artikkeli kutsui hinnoittelua korkeaksi, mutta totesi, että ”puhelin on suunnattu hyvin toimeentuleville ja turvallisuudestaan huolestuneille, eikä keskivertokuluttajille”. Turing Robotic Industries on ilmoittanut toimittaneensa ensimmäisen erän Turing Phoneja 12.7.2016, ja että toinen ja kolmas erä toimitetaan vastaavasti 22.7. ja 29.7. Turing phone on saanut suuren huomion Suomessa, koska he suunnittelevat puhelimen valmistettavan Salossa Nokian entisessä tehtaassa. == Lähteet == == Aiheesta muualla == * 13 tonnin painoinen kaivinkone vs. Turing Phone Dark Wyvern Luokka:Linux- pohjaiset laitteet Luokka:Avoimen lähdekoodin matkapuhelimet Luokka:Älypuhelimet Luokka:Kosketusnäytölliset älypuhelimet Luokka:Vuoden 2016 matkapuhelimet
Samatan

Samatan on kunta Lounais-Ranskassa Gers'n departementissa Oksitanian alueella. Kaupunki oli Commingesin alueen linnoitettu keskus keskiajalla. Linna tuhoutui täysin satavuotisessa sodassa vuonna 1355 Mustan prinssin hyökkäyksessä.Tour de France 2016 ==Tunnettuja kuntalaisia== François de Belleforest, (1530-1583) historioitsija, runoilija ja kääntäjä. Kunnan historia ==Lähteet== ==Aiheesta muualla== Luokka:Gersin kunnat
Sammatin koulu

Sammatin koulu on Lohjan Sammatissa toimiva suomenkielinen alakoulu (luokka- asteet 1–6). Se kuuluu Anttilan yläkoulualueeseen. Syksyllä 2015 oppilaita oli 119 ja syksyllä 2014 opettajakuntaa laskennallisesti 7 henkeä. 2017 keväällä henkilökunnassa oli noin 13 henkilöä. Vanha koulurakennus on vuodelta 1954. Uusi koulurakennus valmistui vanhan viereen vuonna 2014. Uudemmassa osassa sijaitsee mm. opetustilat, mediateekki, liikuntasali, ruokasali, opettajainhuone sekä teknisen-ja tekstiilityön tilat. ==Lähteet== Luokka:Lohjan peruskoulut Luokka:Sammatti
Mies joka rakasti naisia

Mies joka rakasti naisia (L’Homme qui aimait les femmes) on François Truffaut’n ohjaama ranskalainen draamaelokuva vuodelta 1977. Truffaut teki myös käsikirjoituksen yhdessä Suzanne Schiffmanin ja Michel Fermaud’n kanssa. Elokuvan pääkuvaajana toimi Nestor Almendros, ja musiikin siihen teki Maurice Jaubert.The Man Who Loved Women 1977 , VideoHound's Golden Movie Retriever 2008. Vaatii HighBeam-tilauksen. Elokuvassa älykäs ja herkkä poikamies kirjoittaa muistelmiaan ja muistelee elämänsä monia naisia, joita hän metsästi lähes pakkomielteisesti. == Tuotanto == Truffaut kirjoitti tämän elokuvan käsikirjoitusta ollessaan Yhdysvalloissa tekemässä Steven Spielbergin elokuvaa Kolmannen asteen yhteys (1977), jossa hänellä oli yksi päärooleista. Hän pohjasi tarinan sekä omiin että ystävänsä Michel Fermaud’n kokemuksiin, ja Fermaud toimi kolmantena käsikirjoittajana. Elokuvan teemoihin vaikutti myös vuonna 1967 tapahtunut hyvän ystävän, näyttelijä Françoise Dorléacin kuolema auto-onnettomuudessa. Elokuvan teon aikoihin kuolivat Truffaut’n hyvät ystävät Roberto Rossellini ja Henri Langlois, ja hän alkoi itsekin olla jo iässä jossa ryhdytään miettimään omaa kuolevaisuutta. == Rooleissa == == Vastaanotto ja arvostus == The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * * Luokka: François Truffaut'n ohjaamat elokuvat Luokka:Vuoden 1977 ranskalaiset elokuvat
Lombez

Lombez on kunta Lounais-Ranskassa Gers'n departementissa Oksitanian alueella. ==Nähtävyyksiä== Kunnan nähtävyyksiä on 1300- ja 1400-luvuilla rakennettu goottilainen Sainte Marien katedraali. Se oli ennen sitä tavallinen kirkko, mutta kun Paavi Johannes XXII määräsi piispanistuimen Lombeziin, niin siitä rakennettiin katedraali. Ensimmäinen Lombezin piispa Roger de Comminges rakennutti katedraalin 41-metriä korkean kellotornin.Tour de France 2016 ==Lähteet== ==Aiheesta muualla== Luokka:Gersin kunnat
Mika Widgrén

Mika Widgrén (1. syyskuuta 1964 Lahti – 16. elokuuta 2009 Kapkaupunki) oli suomalainen taloustieteilijä. Hän työskenteli Turun kauppakorkeakoulun kansainvälisen talouden professorina. Ennen professuuria Widgrén työskenteli tutkijana Elinkeinoelämän tutkimuslaitoksessa, Yrjö Jahnssonin säätiön tutkimusjohtajana sekä professorina Tampereen yliopistossa. Widgrén oli myös Helsingin yliopiston dosentti. Widgrénin päätutkimuskohteena olivat Euroopan unionin päätöksentekomekanismit ja hän oli EU:n päätöksentekorakenteiden huippuasiantuntija.Hannu Nurmi: Mika Widgrénin muistokirjoitus. Helsingin Sanomat. Viitattu 15.7.2016 == Lähteet == ==Aiheesta muualla== *Widgrénin tutkimukset IDEASissa Luokka:Suomalaiset taloustieteilijät Luokka:Suomalaiset professorit Luokka:Turun kauppakorkeakoulun professorit Luokka:Vuonna 1964 syntyneet Luokka:Vuonna 2009 kuolleet Luokka:Tampereen yliopiston professorit
Moision koulu (Turku)

Yli-Maarian koulu Moision yksikkö on Turun Moision kaupunginosassa toimiva alakoulu. Koulussa oli lukuvuonna 2015–2016 oppilaita 357.http://blog.edu.turku.fi/moisio/luokat/ Moision yksikkö on osa Yli- Maarian koulua Yli-Maarian koulun Moision yksikön vastaava opettaja on Heli Santavuori Moision koulu yhdistyi Yli-Maarian kouluun (lyhenne, YMA) vuonna 2018, kun Yli-Maarian koulun rakennus Ypsilon valmistui. Yksikön viereistä liikuntahallia käytetään iltaisin ja viikonloppuisin. Varsinais-Suomen hyvinvointialue pitää liikuntahallin toimistotilassa kouluterveydenhuollon palveluita ja vanhassa kivikoulussa Päiväkeskus Kirjon toimintaa. Lukuvuonna 2024-2025 luokkia oli 1-6C luokat ja noin 120 oppilasta. ==Historia== Koulu perustettiin vuonna 1954, jolloin koulussa oli vain yksi luokka. Vuonna 1955 rakennettiin Moision koululle yhä käytössä oleva kivirakennus. Sen on suunnitellut Poku Salo Maaseudun rakennustoimisto Oy:ssä. Sittemmin koulu on saanut lisäsiiven 1961, puisen lisärakennuksen opetuskäyttöön 1997, sen laajennuksen 2005 ja vuonna 2003 liikuntasalin, joka toimii myös juhlasalina. Vanhin koulurakennus peruskorjattiin vuonna 2007. Nykyään vanhin koulurakennus on Varsinais-Suomen hyvinvointialueen käytössä. https://issuu.com/marikarae/docs/juhlamosari ==Lähteet== https://blog.edu.turku.fi/ylimaaria/ Luokka:Turun peruskoulut
Adelen tarina

Adelen tarina (L’Histoire d'Adèle H.) on François Truffaut’n ohjaama ranskalainen draamaelokuva vuodelta 1975. Truffaut teki myös käsikirjoituksen yhdessä Suzanne Schiffmanin, Jean Gruault’n ja Frances Vernon Guillen kanssa. Elokuvan pääkuvaajana toimi Néstor Almendros, ja musiikin siihen teki Maurice Jaubert. Viitattu 15.7.2016. Tositapahtumiin perustuvassa elokuvassa kirjailija Victor Hugon tytär Adèle Hugo rakastuu englantilaiseen sotilaaseen, muttei saa vastarakkautta ja menettää mielenterveytensä. == Tuotanto == Vuoden 1974 paikkeilla Truffaut kiinnostui monien muiden aiheiden joukossa Victor Hugon tyttären Adèlen muistelmista ja päätti sovittaa ne elokuvaksi. Pääosaan hän valitsi 19-vuotiaan Isabelle Adjanin, jonka työnantaja, teatteri Comédie- Française, ei kuitenkaan tahtonut millään päästää näyttelijää elokuvatöihin. Adelen tarina kuvattiin Guernseyssä sekä Goréen saarella Senegalin rannikolla vuoden 1975 alussa. Varsinkin Isabelle Adjanille pitkät kuvaukset eristyneissä kuvauspaikoissa olivat tiettävästi raskaita. == Rooleissa == == Vastaanotto ja arvostus == Adelen tarina menestyi huonosti Pariisin elokuvateattereissa, mutta paremmin Ranskan ulkopuolella. Erityisesti oltiin ihastuneita Adjanin tuoreisiin kasvoihiin, ja hän saikin roolistaan Oscar-ehdokkuuden. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * * Luokka: François Truffaut'n ohjaamat elokuvat Luokka: Vuoden 1975 ranskalaiset elokuvat Luokka:Elokuvat terveydenhoidosta
Tytyrin koulu

Tytyrin koulu oli Lohjalla kahdessa eri opetuspisteessä toiminut noin 300 oppilaan suomenkielinen alakoulu. Se kuului Anttilan yläkoulualueeseen. Koulun opetuspisteet olivat: * Nummentaustan koulurakennus, Keskilohjan kaupunginosa, Toukolankatu 14, 08150 Lohja (1.-2. luokat) * Ojaniittutalo, Gruotilan kaupunginosa, Ojaniitunkatu 3, 08150 Lohja (3.-6. luokat; tälle koordinaatit ylhäällä) Syksyllä 2015 oppilaita oli 297 ja syksyllä 2014 opettajakuntaa laskennallisesti 22,4 henkeä. Vanha Tytyrin koulurakennus oli vuodelta 1962. Se purettiin sisäilmaongelmien vuoksi 2010-luvun keskivaiheilla. Sen oli suunnitellut sairaala-arkkitehtina tunnettu Reino Koivula. Sen korvannut Ojaniittytalo on uusi ja siinä toimii myös päiväkoti. Ojaniittytalo sijaitsee noin 1,2 kilometrin etäisyydellä Nummentaustan opetuspisteestä. Koulu lakkautettiin vuonna 2021, kun se liitettiin Anttilan koulun kanssa uudeksi Laurentius-kouluksi laajennusosan valmistuttua. ==Lähteet== Luokka:Lohjan peruskoulut
Englantilaiset naiset

Englantilaiset naiset (Les Deux Anglaises et le Continent) on François Truffaut’n ohjaama ranskalainen draamaelokuva vuodelta 1971. Truffaut teki myös käsikirjoituksen yhdessä Jean Gruault’n kanssa Henri-Pierre Rochén romaanin pohjalta. Elokuvan pääkuvaajana toimi Néstor Almendros, ja musiikin siihen teki Georges Delerue.Two English Girls , VideoHound's Golden Movie Retriever 2008. Vaatii HighBeam-tilauksen. Elokuvassa äitinsä vaikutusvallasta kärsivä nuori ranskalaismies (Truffaut’n vakionäyttelijä Jean-Pierre Léaud) rakastuu kahteen englantilaistyttöön, joista toinen on vapaamielinen taiteilija ja toinen asenteiltaan tiukempi. ==Tuotanto== 1970-luvun alussa Truffaut kärsi masennuksesta muun muassa hänen suhteensa Catherine Deneuveen kariuduttua. Lohtua toi Henri-Pierre Rochén romaani Les Deux Anglaises et le Continent, jonka pohjalta Truffaut alkoi suunnitella uutta elokuvaa. Se kuvattiin Normandian rannikolla kesällä 1971.Francois Truffaut, New Wave Film -sivusto. Viitattu 15.7.2016. ==Rooleissa== ==Vastaanotto ja arvostus== Marraskuussa 1971 ensi-iltansa saanut Englantilaiset naiset sai vaihtelevia arvosteluja. Sitä pidettiin kylmäkiskoisena ja liian realistisena, kun elokuvassa näytettiin muun muassa verisiä lakanoita toisen englantilaistytön neitsyyden menettämisen ilmentäjinä. Elokuva sai Ranskan ulkopuolella parempia arvioita kuin kotimaassaan, ja sen arvostus on vuosikymmenten mittaan kasvanut. The New York Timesin kriitikot valitsivat Englantilaiset naiset vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== ==Aiheesta muualla== * * Luokka: François Truffaut'n ohjaamat elokuvat Luokka:Vuoden 1971 ranskalaiset elokuvat
Vibriot

Vibriot (Vibrio) ovat yleinen suolaisessa vedessä elävä bakteerisuku. Näitä gramnegatiivisia bakteereja esiintyy yleisesti merenelävissä ja kaloissa. Ne kasvavat sekä hapellisissa että hapettomissa oloissa. Tunnetuimpia patogeenisia lajeja on kolme: V. cholerae,jonka sadoista serotyypeistä vain pieni osa aiheuttaa koleraa, V. parahaemolyticus, ja V. vulnificus. Kaikkiaan vibrioita tunnetaan muutamia kymmeniä lajeja. Ne leviävät tyypillisesti ihmiseen meri- tai murtoveteen joutuneen haavan tai veden saastuttamien kypsentämättömien merenelävien ja kalojen tai muiden elintarvikkeiden välityksellä. Yhdysvalloissa vibrioinfektiot ovat tavallisimpia kesäkaudella (touko-lokakuussa) meriveden lämpötilan ollessa tavanomaista korkeampi. Yhdysvalloissa vibriot aiheuttavat CDC:n mukaan arviolta 80 000 sairastumista ja 100 kuolemaa vuosittain. Ei-koleraa aiheuttavien vibrioiden aiheuttamien infektioiden määrän arvioidaan kuitenkin lisääntyneen. Kaikkiaan Yhdysvalloissa sairastuu noin 124 000:een ja kuolee noin 3 000 henkeä elintarvikkeiden välityksellä vuosittain. Maailmanlaajuisesti tarkasteltaessa luvut ovat huomattavasti suurempia, sillä vibriot aiheuttavat suurimman osan merenelävien välityksellä ihmiseen leviävistä sairauksista. Seuraukset voivat olla hyvin vakavia. Esimerkiksi Vibrio vulnificus -haavainfektion saaneiden potilaiden kuolleisuus on ilman hoitoa 25 prosentin luokkaa. Bakteereja sisäisesti nauttineilla ja verenmyrkytykseen edenneillä potilailla kuolleisuus on jo 50 %; kuolema seuraa tyypillisesti 48 tunnin sisällä infektiosta. Shokkivaiheessa sairaalahoitoon edenneiden potilaiden kuolleisuus on 33 % luokkaa. Suomessa on koettu koleravibrion aiheuttamia pandemioita 1800-luvulta lähtien, mutta ne ovat johtuneet pitkälti huonosta elintarvikehygieniasta ja heikkotasoisesta jätehuollosta. Koleravibrio on itse asiassa vain ihmisen loinen. Itämeressä helteiset säät viimeistään 2010-luvulta alkaen ovat aiheuttaneet vibrioiden esiintyvyyttä ainakin Pohjanlahdessa Ouluun asti. Osa todetusita mikrobeista on ollut koleravibrioita. Patogeeni aiheuttaa ihmisellä ihon ja ulkokorvan tulehduksia. Myös lievää vatsan oireilua voi esiintyä, jos uimaveden mukana tulee nielleeksi näitä patogeeneisiä bakteereja. Cholera bacteria SEM.jpg|Vibrio cholerae. Vibrio parahaemolyticus 01.jpg|Vibrio parahaemolyticus. Vibrio vulnificus 01.png|Vibrio vulnificus. Flagellated Vibrio Vulnificus Bacterium - Colorized Scanning Electron Micrograph (SEM) - cdc.gov - 1576 x 1080.jpg|Vibrio vulnificus. == Lähteet == == Aiheesta muualla == *Laji.fi: Vibrio *National Center for Biotechnology Information (NCBI): Vibrio, taxonomy Luokka:Proteobacteria Luokka:Gramnegatiiviset bakteerit
The Random House Encyclopedia

The Random House Encyclopedia on vuonna julkaistu yksiosainen englanninkielinen tietosanakirja. Kirjasta tehtiin kaksi painosta vuonna 1972 ja 1990. Kirja on jaettu kahteen osioon Colorpedia, jossa on pitkiä artikkeleita eri aiheista ja Alphapedia, jossa on aakkosjärjestyksessä lyhyitä artikkeleita. Vuoden 1990 painoksesta tehtiin myös sähköinen versio MS-DOS 3.3 käyttöjärjestelmälle, jota jaettiin kuudellatoista 5 ¼ levykkeellä ja myös kahdeksalla 3 ½ levykkeellä. Siinä on yli 20 000 artikkelia. == Sisältö == * Preface 6 * Staff, Contributors, and Consultants 8 * Organization of the Encyclopedia 12 * Colorpedia: Detailed Contents 16 * Time Chart: Contents 28 * Atlas: Contents 29 * Colorpedia: Text 30 # The Universe 32 # The Earth 160 # Life on Earth 400 # Man 640 # History and Culture 944 # Man and Science 1432 # Man and Machines 1576 # Time Chart: Text * Alphapedia 1876 * Bibliography 2761 * Picture Credits 2771 * Art Credits 2781 * Atlas of the World A1 * Atlas Index A83Random House Encyclopedia, luku: Man and Machines, s. 5 == Lähteet == * ===Viitteet=== Luokka:Yhdysvaltalaiset tietosanakirjat
Taskurahat

Taskurahat (L’Argent de poche) on François Truffaut’n ohjaama ranskalainen komediaelokuva vuodelta 1976. Truffaut teki myös käsikirjoituksen yhdessä luottokirjoittajansa Suzanne Schiffmanin kanssa. Elokuvan pääkuvaajana toimi Pierre William Glenn, ja musiikin siihen teki Maurice Jarre.Small Change , VideoHound's Golden Movie Retriever 2008. Vaatii HighBeam-tilauksen. Useista toisiinsa lomittuvista tarinoista koostuvassa, eri-ikäisistä lapsista kertovassa elokuvassa päähahmoja ovat vanttera ja ujo Patrick (Geory Desmouceaux) sekä kaveriensa hyljeksimä resuinen Julien (Philippe Goldman). Tapahtumapaikkana on Keski-Ranskan Auvergnen alueen pieni maaseutukaupunki nimeltä Thiers.Francois Truffaut, New Wave Film -sivusto. Viitattu 15.7.2016. ==Rooleissa== ==Vastaanotto ja arvostus== Synkän Adelen tarinan jälkeen tehty, humoristinen ja kepeä mutta kuitenkin realistinen Taskurahat sai hyvän palautteen sekä kriitikoilta että yleisöltä, vaikka sitä myös arvosteltiin liiasta sentimentaalisuudesta. Suomessa elokuva sai teatteriensi-iltansa vasta pari vuotta valmistumisensa jälkeen joulukuussa 1978. Suomen televisiokanavilla Taskurahat on esitetty 1986, 1990, 1994 ,2019 ja 2020 . ==Lähteet== ==Aiheesta muualla== * * *Elokuvan kuvaus Jyväskylän yliopiston sivustolla Luokka: François Truffaut'n ohjaamat elokuvat Luokka: Vuoden 1976 ranskalaiset elokuvat Luokka:Elokuvat koulusta ja koulutuksesta Luokka:Elokuvat ystävyydestä
Ammattiopisto Livia

Ammattiopisto Livia on Kaarinan, Paimion ja Paraisten kaupungeissa toimiva kaksikielinen ammattioppilaitos. Siellä opiskelee noin 1 000 opiskelijaa. Oppilaitos on perustettu 1.1.2011 Kaarinan, Paimion ja Paraisten kaupunkien ammatillisen koulutusten yhdistyessä. Uuteen Peimarin koulutuskuntayhtymään ja sen Ammattiopisto Liviaan siirtyivät aiemmat Kaarinan sosiaali- ja terveysalan oppilaitos, Suomen kalatalous- ja ympäristöinstituutti sekä Varsinais-Suomen maaseutuoppilaitos. Ammattiopistoon kuuluu kolme opistoa neljässä eri toimipisteessä: * Livian Maaseutuopisto, Kaarinan Piikkiön (Tuorlan kartano) ja Paimion toimipisteet ** Tuorlantie 1, 21500 Piikkiö ** Taatilantie 110, 21530 Paimio * Livian Sosiaali- ja terveysopisto ** Kiesikatu 3, 20780 Kaarina ja * Livian Kalatalous- ja ympäristöopisto (Paraisten Kirjala) ** Kalakouluntie 72, 21610 Kirjala ==Lähteet== ==Aiheesta muualla== *Anja Kuusisto: Livias miljövårdare lär sig en mångsidig bransch (29.4.2016) (abounderrattelser.fi) * Vaihda perenna tai vuokraa omenapuu Tuorlassa (19.5.2016) (ts.fi) *Oppilaitoksen koko ei itsetarkoitus (22.1.2012, Turun Sanomien pääkirjoitus) (ts.fi) Luokka:Kaarinan oppilaitokset Luokka:Paraisten oppilaitokset Luokka:Suomen ammattioppilaitokset
Saimaan ammattiopisto Sampo

Saimaan ammattiopisto Sampo on Lappeenrannassa, Imatralla ja Ruokolahdella toimiva yhteensä 4 230 opiskelijan ammattioppilaitos. Saimaan ammattiopisto Sampo syntyi 1.8.2013 Etelä-Karjalan ammattiopiston ja Etelä-Karjalan aikuisopiston yhdistyessä. Saimaan ammattiopisto Sammon toiminnasta vastaa Etelä-Karjalan koulutuskuntayhtymä, joka on yhdeksän jäsenkunnan perustama koulutustoimintaan keskittynyt kuntayhtymä. Mukana koulutuskuntayhtymässä ovat Imatra, Lappeenranta, Lemi, Luumäki, Parikkala, Rautjärvi, Ruokolahti, Savitaipale ja Taipalsaari. Ammattiopiston opiskelija- ja henkilöstömäärä putosi selvästi 2010-luvun puolivälissä Kataisen, Stubbin ja Sipilän johtamien hallitusten koulutuspolitiikan myötä. Vuonna 2018 Saimaan ammattiopisto Sammon henkilökunnan työpanos vastasi 375,5 henkilötyövuotta. Oppilaitoksen vuosibudjetti (tulot) 2018 oli 34,2 miljoonaa euroa. Opetushallinnon ammattikoulutuksen opiskelijatilastojen mukaan Saimaan ammattiopisto Sammossa opiskeli vuonna 2018 yhteensä 3 960 ammatillista perustutkintoa opiskelevaa, ja opiskelijoita oli yhteensä 4 212. Vuoden 2020 talousarviossa opiskelijamäärän on ennakoitu olevan 3 214. ==Toimipisteet== Saimaan ammattiopisto Sampon toimipisteet: * Armilankatu 40, 53100 Lappeenranta. Päätoimipiste. Sijainti kaupungin keskustan itäosassa Lepolan kaupunginosassa. Naapurustosta löytyvät esimerkiksi Lappeenrannan uimahalli ja Lappeenrannan urheilutalo, Lappeenrannan pelastuslaitos, Armilan terveysasema, Etelä-Saimaa- lehden toimitiloja. * Pohjolankatu 10, 53100, edellisen naapurikortteli (pohjoispuolella), * Pohjolankatu 12, 53100 Lappeenranta, edellisen naapuritalo (länsipuolella), * Tukkikatu 2, 53900 Lappeenranta, * Vennonmäentie 1, 56100 Ruokolahti, * Koulukatu 5, 55120 Imatra ja * Kertakaari 5, 55120 Imatra. Toukokuussa 2016 uutisoitiin selvityksestä, jolla kartoitetaan voitaisiinko muista ammattiopiston Lappeenrannan toimipisteistä erillään sijaitsevan Tukkikadun toimipisteestä luopua. ==Lähteet== ==Aiheesta muualla== * Imatra, palveluopas: Ammatillinen ja aikuiskoulutus (imatra.fi) Luokka:Lappeenrannan oppilaitokset Luokka:Imatran oppilaitokset Luokka:Suomen ammattioppilaitokset
Porvoo International College

Porvoo International College, myös muodossa Point College, oli Porvoon Näsin kaupunginosassa toimiva kolmikielinen yli 700 opiskelijan ammattioppilaitos. Henkilökuntaan kuului noin 70 ihmistä. Koulutustoiminta keskittyi kaupan ja terveydenhuollon alaan. Point College syntyi vuonna 2012, kun vuonna 1958 perustettu Oy Porvoon Kauppaoppilaitos - Borgå Handelsläroverk Ab ja vuonna 1989 perustettu Porvoon terveydenhuolto-oppilaitos yhdistettiin. Se yhdistyi Edupolin kanssa vuoden 2018 päätteeksi Careeria-osakeyhtiöksi. Oppilaitoksen taustalla oli osakeyhtiömuotoinen yritys, jonka omistajia olivat alueen kunnat ja yritykset. Kesäkuussa 2016 ilmoitettiin, että aiemmin vähemmistöosakkaana (35,1 % omistusosuus) ollut Porvoon kaupunki oli tuolloin hankkinut 51,2 prosentin osake-enemmistön Porvoo International College -osakeyhtiöstä. Näin Point Collage -ammattioppilaitoksen toiminnasta vastanneesta yhtiöstä tuli Porvoon kaupungin tytäryhtiö. Uutisten mukaan Porvoon kaupungin odotettiin omistusmuutoksen seurauksena osallistuvan ponnekkaammin ammattioppilaitokselle kaivatun uudisrakennuksen edistämiseen. Viimeisinä vuosina esillä oli useita erilaisia ratkaisuja turvata ruotsinkielisen keskiasteen ammatillisen opetuksen jatkuminen itäisellä Uudellamaalla. Keskustelussa oli esillä esimerkiksi eri ammattioppilaitosten tiiviimpi yhteistyö tai yhdistäminen (kuten Point College ja Inveon; seudun ruotsinkielisiä ammattioppilaitoksia myös Prakticum ja Amisto) saman katon alle uudisrakennukseen, sekä tiiviimpi yhteistyö seudun ruotsinkielisten lukioiden kanssa. ==Lähteet== ==Aiheesta muualla== *Porvoo International College *Hanna Othman: Inveon inte under samma tak som Point College (19.1.2016) (svenska.yle.fi) Luokka:Porvoon oppilaitokset Luokka:Suomen ammattioppilaitokset
Marianne Kiukkonen

Marianne Kiukkonen (s. 1968 Savonlinna) on suomalainen entinen poliisi, joka on esiintynyt televisio-ohjelmissa. Vuosina 1993–1994 Kiukkonen oli mukana Renny Harlinin tuottamassa Gladiaattorit-sarjassa nimellä ”Amazoni”. Myöhemmin 1990-luvulla hän toimi fitness-ammattilaisena ja osallistui Suomen vahvin nainen -kilpailuun vuonna 2000. Kiukkonen esiintyi julkisuudessa myös silloisen kumppaninsa Tony Halmeen kanssa. Hän aloitti opiskelun poliisikoulussa vuonna 2003 ja on valmistumisensa jälkeen työskennellyt laivapoliisina sekä Helsingin järjestyspoliisissa. Vuonna 2012 Kiukkonen esiintyi Jim-kanavan esittämässä Poliisit-sarjassa, jonka markkinoinnissa käytettiin hyväksi Kiukkosen ja keihäänheittäjä Taina Kolkkalan julkkistaustoja. Eduskuntavaaleissa 2015 Kiukkonen oli Itsenäisyyspuolueen ehdokkaana Helsingin vaalipiirissä, mutta ei tullut valituksi. Kiukkonen osallistui keväällä 2021 Nelosella esitetylle Selviytyjät Suomen viidennelle tuotantokaudelle. == Rikostuomiot ja -epäilyt == Lokakuussa 2014 Kiukkonen tuomittiin sakkoihin luvattomasta tietojen urkinnasta. Hän oli katsellut salaisia tietoja ilman virkatehtäviin liittyvää syytä sekä välittänyt niitä rikoksesta epäiltynä olleelle tuttavalleen. Käräjäoikeuden mukaan Kiukkonen syyllistyi kahteen henkilörekisteririkokseen ja kahteen virkavelvollisuuden rikkomiseen. Lisäksi Kiukkosta epäiltiin virkavelvollisuuden rikkomisesta, kun hän oli virkapuvussaan vieraillut Helsingin vankilassa tapaamassa huumerikoksista tuomittua MC Cannonball -moottoripyöräjengin jäsentä. Rikosepäilyn mukaan kyse oli yksityisestä tapaamisesta. Vuonna 2006 Kiukkonen sai 50 päiväsakkoa kuolemantuottamuksesta ja liikenneturvallisuuden vaarantamisesta, kun hän oli autollaan törmännyt pyöräilevään mieheen. Heinäkuussa 2016 uutisoitiin Kiukkosen olevan jäsenenä rikostutkinnassa olevan MV-lehden suljetussa Facebook-ryhmässä, mutta poliisin mukaan se ei vaaranna tutkintaa. == Lähteet == == Aiheesta muualla == *Marianne Kiukkosen kotisivut. Luokka:Suomalaiset poliisit Luokka:Suomalaiset fitness-urheilijat Luokka:Vuonna 1968 syntyneet Luokka:Elävät henkilöt
Kauppaopisto Optima

Kauppaopisto Optima - Handelsinstitutet Optima on Optima-kuntayhtymän ylläpitämä, pääosin ruotsinkielistä opetusta antava kaupallisen alan ammattioppilaitos, joka antaa opetusta Pietarsaaressa ja Uudessakaarlepyyssä. Taustalla olevaan kuntayhtymän omistaa seitsemän kuntaa yhdessä: Pietarsaari, Pedersöre, Luoto, Uusikaarlepyy, Kruunupyy, Vöyri ja Kokkola. Kauppaopisto Optimassa opiskelee ammatillista perustutkintoa noin 1 400 opiskelijaa, joista 1 100 nuorisopuolella ja 300 aikuiskoulutuksessa. Työvoimapoliittisessa koulutuksessa on noin 100 henkeä vuosittain ja ammattiopiston järjestämille kursseille osallistuu vuosittain noin 3 000 henkeä. Opetus- ja kulttuuriministeriö on arvioinut Optiman vuosina 2011–2016 vuosittain Suomen parhaaksi ammatilliseksi kouluttajaksi. Henkilökuntaa on noin 260. == Historia== Optiman historia juontaa alkunsa vuodesta 1959, jolloin perustettiin Pietarsaaren ruotsinkielisen ammattikoulun kuntainliitto (Yrkesskolan i Jakobstad, kommunalförbundet). Perustamisvaiheessa mukana oli kuusi silloista kuntaa; osallistujia tuli lisää jo seuraavan vuonna. Ruotsinkielinen Pietarsaaren ammattikoulu aloitti opetustoimintansa vuonna 1962 52 oppilaan oppilaitoksena, jossa oli aluksi metalli‐, sähkö‐ ja ompeluosasto. Sittemmin niin kuntainliiton kuin oppilaitoksen nimi sekä koulutusalojen kattavuuskin on muuttunut useasti. Nimen Optima kuntainliitto otti käyttöön vuonna 2003. Vuosina 2009 ja 2014 tehtiin organisaatiomuutoksia. ==Optiman toimipisteet== * Optima Puutarhakatu 30, 68600 Pietarsaari (yhteysosoite oppilaitokselle; koordinaatit alussa), * Optima Lannäslund 1, Pietarsaari, * Optima Joensuuntie 2A, Uusikaarlepyy; päätoimipaikka (); * Muita toimipisteitä: Pietarsaaressa, Paraisilla, Vaasassa, Raaseporissa, Helsingissä ja Porvoossa. ==Lähteet== ==Aiheesta muualla== * Yrkesinstituten kan också bolagiseras (19.5.2016) (svenska.yle.fi) * Optima säger upp 21 anställda (18.5.2016) (svenska.yle.fi) * Medaljer för Optima och YA i Mästare 2016 (12.5.2016) (svenska.yle.fi) * "Fel att skära i yrkesutbildning" säger Utbildningsstyrelsens generaldirektör (24.2.2016) (svenska.yle.fi) * Österbotten har landets bästa yrkesutbildare (9.11.2015) (svenska.yle.fi) * Optima i Jakobstad bygger ut för 7,5 miljoner (19.6.2013) (svenska.yle.fi) * Vuosikertomus 2015-2016 (e-lehti) Luokka:Uudenkaarlepyyn oppilaitokset Luokka:Pietarsaaren oppilaitokset Luokka:Suomen ammattioppilaitokset Optima
Boulogne-sur-Gesse

Boulogne-sur-Gesse on kunta Lounais-Ranskassa Haute-Garonnen departementissa Oksitanian alueella. ==Nähtävyyksiä== Kunnan nähtävyyksiä on sisterssiläismunkki Bonnefontin vuonna 1180 perustama luostari Bénisson-Dieu de Nizors.Tour de France 2016 Kaupungintalon vieressä oleva kirkko Notre Dame de l'Assomption on rakennettu 1300-luvulla. Kirkon freskot kertovat Katariina Aleksandrialaisen elämästä ja marttyyrikuolemasta. Kaupungin historia Tiedosto:Facade_Nizors.jpg|Bénisson-Dieu de Nizorsin luostari Tiedosto:Église_Sainte-Marie,_façade_ouest.jpg|Notre Dame de l'Assomption ==Lähteet== ==Aiheesta muualla== Luokka:Haute-Garonnen kunnat
Brianstorm

Brianstorm on englantilaisen indie rock-yhtye Arctic Monkeysin kappale. Se julkaistiin ensimmäisenä singlenä yhtyeen toiselta albumilta Favourite Worst Nightmare. Single julkaistiin 16. huhtikuuta 2007, kaksi viikkoa ennen albumin julkaisua. Kappale sijoittui Britannian singlelistalla toiselle sijalle ”Brianstorm” on säilynyt yhtenä yhtyeen tunnetuimmista kappaleista. Kappale on rytmiltään huomattavasti nopeampi verrattuna Arctic Monkeysin aiempaan tuotantoon. ”Brianstorm” oli mukana Guitar Hero 5 -videopelissä vuonna 2009. == Kappaleet == # # # # ==Lähteet== Luokka:Vuoden 2007 kappaleet Luokka:Arctic Monkeysin kappaleet
Ilmajousitus

pienoiskuva|Puoliperävaunun pneumaattinen jousi. Ilmajousitus on eräänlainen ajoneuvon jousitus, joka toimii sähköisellä tai moottorikäyttöisellä ilmapumpulla tai kompressorilla. Tämä kompressori pumppaa ilmaa joustaviin palkeisiin, jotka on yleensä valmistettu kankaalla vahvistetusta kumista. Ilmanpaine täyttää palkeet ja nostaa alustan akselilta. Raskaassa kalustossa yleisesti käytetään ilmajousitusta, jossa ilma tai muu kaasu on säilöttynä sylinteriin, palkeeseen tai muuhun säiliöön. == Lähteet == Luokka:Auton rakenne
Françoise Dorléac

Françoise Paulette Louise Dorléac (21. maaliskuuta 1942 Pariisi – 26. kesäkuuta 1967 Villeneuve-Loubet) oli ranskalainen näyttelijä. Hän näytteli 1960-luvulla muutamissa huippuohjaajien ranskan- ja englanninkielisissä elokuvissa, kunnes kuoli vain 25-vuotiaana liikenneonnettomuudessa Ranskan Rivieralla. Hän oli näyttelijä Catherine Deneuven vanhempi sisar. Françoise Dorléacin läpimurto tapahtui François Truffaut’n elokuvassa Pehmeä iho vuonna 1964. Viimeiseksi elokuvaksi jäi Jacques Demyn ja Michel Legrandin musiikkielokuva Rochefortin tytöt. Hän näytteli myös valtaosin Suomessa kuvatussa brittiläisessä vakoiluelokuvassa Miljardin dollarin aivot. Kesäkuun lopulla 1967 Françoise Dorléac törmäsi Nizzan lähellä vuokraamallaan Renault 10 -henkilöautolla liikennemerkkiin, jolloin auto kierähti katolleen ja syttyi palamaan. Dorléac kuoli onnettomuudessa.La Renault 10 de Françoise Dorléac. Ces modèles tristement célèbres. Linternaute. Viitattu 16.7.2016. ==Elokuvia== *1960: Ce soir ou jamais *1961: Kultasilmäinen tyttö (La Fille aux yeux d’or) *1962: Arsene Lupin kummittelee (Arsène Lupin contre Arsène Lupin) *1964: Pehmeä iho (La Peau douce) *1964: Mies Riosta (L’Homme de Rio) *1965: Tšingis- Kaani (Genghis Khan) *1966: Umpikuja (Cul-de-sac) *1967: Miljardin dollarin aivot (Billion Dollar Brain) *1967: Rochefortin tytöt (Les Demoiselles de Rochefort) ==Lähteet== ==Aiheesta muualla== * * Luokka: Ranskalaiset näyttelijät Luokka: Vuonna 1942 syntyneet Luokka: Vuonna 1967 kuolleet Luokka:Liikenneonnettomuudessa kuolleet
Randeep Hooda

Randeep Hooda (s. 20. elokuuta 1976 Rohtak, Haryana, Intia) on intialainen näyttelijä, joka työskentelee hindinkielisissä elokuvissa. Ennen elokuvauraansa hän työskenteli mallina ja näytteli teatterissa. Hänen ensimmäinen elokuvaroolinsa oli Mira Nairin ohjaamassa draamakomediassa Monsoon Wedding vuonna 2001. == Filmografia == Vuosi Elokuva Rooli Muuta 2001 Monsoon Wedding Rahul Chadha 2005 D Deshu 2006 Darna Zaroori Hai Ajay Doshi 2007 Risk Suryakant Satam 2008 Ru Ba Ru Nikhil 2009 Mere Khwabon Mein Jo Aaye Jai Karma Aur Holi Dev Love Khichdi Vir Pratap Singh 2010 Once Upon a Time in Mumbaai ACP Agnel Wilson 2011 Saheb, Biwi Aur Gangster Lalit/Babloo 2012 Jannat 2 ACP Pratap Raghuvanshi Cocktail Kunal Ahuja Jism 2 Kabir Wilson Heroine Angad Paul 2013 Murder 3 Vikram Bombay Talkies Dev John Day ACP Gautam 2014 Highway Mahabir Bhati Kick Himanshu Tyagi Rang Rasiya Raja Ravi Varma Ungli Abhay 2015 Beeba Boys Jeet Johar Main Aur Charles Charles Sobhraj 2016 Laal Rang Shankar Malik Sarbjit Sarabjit Singh Do Lafzon Ki Kahani Suraj Sultan Fateh Singh 2018 Baaghi 2 Loha Singh Dhull 2020 Love Aaj Kal Raj/vanhempi Raghu Extraction Saju Rav Yhdysvaltalainen elokuva 2021 Radhe Rana 2023 Sergeant Nikhil Sharma == Palkinnot ja ehdokkuudet == Vuosi Elokuva Palkinto Kategoria Tulos 2010 Once Upon a Time in Mumbaai Lions Gold Awards Paras miessivuosa 2012 Saheb, Biwi Aur Gangster Producers Guild Film Awards Paras miessivuosa International Indian Film Academy Awards Paras miessivuosa 2013 Jannat 2 Stardust Awards Paras miespääosa 2014 Highway Stardust Awards Paras miespääosa 2015 Producers Guild Film Awards Paras miespääosa Rang Rasiya Filmfare Awards Paras miespääosa Main Aur Charles Stardust Awards Paras näyttelijä negatiivisessa roolissa == Lähteet == == Aiheesta muualla == * * Luokka:Intialaiset näyttelijät Luokka:Intialaiset mallit Luokka:Vuonna 1976 syntyneet Luokka:Elävät henkilöt
Mount Pearl

Mount Pearl on noin 24 000 asukkaan kaupunki Newfoundland ja Labradorin provinssissa, Kanadassa. Se sijaitsee Avalonin niemimaan pohjoisosassa, sekä eteläisessä Newfoundlandin saaren eteläosassa. Kaupunki on provinssinsa toiseksi suurin. Vuonna 2016 siellä asui lähes 23 000 ihmistä. Mount Pearlin perustivat vuonna 1829 komentaja James Pearl ja hänen vaimonsa Lady Anne Pearl. ==Lähteet== Luokka:Newfoundland ja Labradorin kaupungit
Grace and Frankie

Grace and Frankie on yhdysvaltalainen komediasarja, jonka koko ensimmäinen tuotantokausi julkaistiin tilausvideopalvelu Netflixissä 8. maaliskuuta 2015. Netflix päätti lopettaa sarjan vuonna 2022, kun sitä oli tehty 7 tuotantokautta ja 94 jaksoa. Lily Tomlin on saanut roolistaan kaksi parhaan naispääosan Primetime Emmy -ehdokkuutta. == Näyttelijät == == Lähteet == == Aiheesta muualla == * Luokka:2010-luvun yhdysvaltalaiset komediasarjat Luokka:2020-luvun yhdysvaltalaiset komediasarjat Luokka:Netflix- alkuperäissarjat
Nathalie Martinau

Nathalie Martinau (30. toukokuuta 1845 Nikolajevsk, Hersonin kuvernementti, Venäjä – 15. marraskuuta 1936 Helsinki) oli suomalainen taidemaalari.Suomen Kuvataiteilijamatrikkeli : Nathalie MartinauKansallisgalleria - Taidekokoelmat : Nathalie Martinau Martinaun vanhemmat olivat Haminan kadettikoulun johtaja, kenraaliluutnantti Karl Mauritz Martinau (1797–1863) ja Wilhelmina Amalia Tigerstedt (1821–1906). Hän opiskeli Schwemmerin ja Carl Ehrenbergin johdolla Dresdenissä vuodesta 1876 alkaenLähteillä : Dresden 1800-luvulla sekä Doillardin ja N. P. Collinin johdolla Pariisissa 1881–1882. Nathalie Martinaun nuorempi sisar oli taidemaalari Maria Martinau (1847–1914). He työskentelivät yhdessä ja heidän maalaustapansa olivat hyvin samanlaiset. == Teoksia == * Lapsi : öljymaalaus. 1880 * Uskottu palvelijatar : öljymaalaus. 1882 * Pariisilaispoika : öljymaalaus. 1883 * Lukuhetki : öljymaalaus. == Palkinnot == * II palkinto dukaattikilpailussa 1871 == Lähteet == == Aiheesta muualla == * Suomalaisen kuvataiteen bibliografia : Nathalie Martinau Luokka:Suomalaiset taidemaalarit Luokka:Vuonna 1845 syntyneet Luokka:Vuonna 1936 kuolleet
Castelnau-Magnoac

Castelnau-Magnoac on kunta Lounais-Ranskassa Hautes-Pyrénées'n departementissa Oksitanian alueella. ==Nähtävyyksiä== Kunnan nähtävyys on kirkko Collégiale de l'Assomption. Kirkon tornit ovat vahvasti linnoitettu. Nykyään torneissa on uskonnollisen taiteen museo. Kirkko kuuluu Ranskan historiallisiin monumentteihin.Tour de France 2016 ==Lähteet== ==Aiheesta muualla== Luokka:Hautes-Pyrénées’n kunnat
Maria Martinau

Maria Constance Adele Martinau (22. kesäkuuta 1847 Novomirgorod, Hersonin kuvernementti, Venäjä – 10. helmikuuta 1914 Helsinki) oli suomalainen taidemaalari.Suomen Kuvataiteilijamatrikkeli : Maria MartinauKansallisgalleria - Taidekokoelmat : Maria Martinau Martinaun vanhemmat olivat Haminan kadettikoulun johtaja, kenraaliluutnantti Karl Mauritz Martinau (1797–1863) ja Wilhelmina Amalia Tigerstedt (1821–1906).SKS Biografiakeskus : Suomalaiset kenraalit ja amiraalit Venäjän sotavoimissa 1809–1917 : Martinau, Carl Mauritz Hän opiskeli Schwemmerin ja Carl Ehrenbergin johdolla Dresdenissä vuodesta 1876 alkaenLähteillä : Dresden 1800-luvulla sekä Doillardin ja N. P. Collinin johdolla Pariisissa 1881–1882. Maria Martinaun vanhempi sisar oli taidemaalari Nathalie Martinau (1845–1936). He työskentelivät yhdessä ja heidän maalaustapansa olivat hyvin samanlaiset.SKS Biografiakeskus : Kansallisbiografia : Martinau, Nathalie ja Maria (1845 - 1936) == Teoksia == * Villa Karlsvik, Lihasniemi elokuun lopulla 1901 : öljymaalaus. 1901 * Nuori tyttö ikkunassa : öljymaalaus. * Tyttö : öljymaalaus. * Lintumyyjätär, Gabriel Metsun mukaan : öljymaalaus. == Lähteet == == Aiheesta muualla == * Suomalaisen kuvataiteen bibliografia : Maria Martinau Luokka:Suomalaiset taidemaalarit Luokka:Vuonna 1847 syntyneet Luokka:Vuonna 1914 kuolleet